La menopausa és l'etapa de la vida en què de manera natural la menstruació desapareix definitivament.
Es produeix quan els ovaris deixen de fabricar les hormones que regulen la funció reproductiva.
Per afirmar que una dona ha entrat en aquesta fase cal que no hagi tingut la menstruació durant un any.
Acostuma a aparèixer entre els 45 i els 55 anys, però també pot fer-ho abans o després d'aquesta franja d'edat.
Si es presenta abans dels 40 anys s'anomena menopausa prematura i si es dona a partir dels 55, menopausa tardana.
Tot i que és un procés biològic natural, els canvis físics i emocionals que provoca poden afectar el benestar de la dona.
Alguns canvis en l'estil de vida poden ajudar a fer front a la nova etapa amb un bon estat de salut i una actitud positiva.
Centres d'atenció a la salut sexual i reproductiva (ASSIR) - Sexe Joves
La menopausa és fruit del deteriorament natural dels ovaris.
Els ovaris produeixen estrogen i progesterona.
Durant la primera part del cicle menstrual, els ovaris alliberen estrogen, que engrosseix i fa créixer l'endometri (revestiment de l'úter).
Generalment, cap a la meitat del cicle es produeix l'ovulació i, posteriorment, el nivell de progesterona augmenta mentre que el d'estrogen disminueix.
Si la dona no queda embarassada, el nivell de progesterona es redueix, fet que provoca la menstruació o despreniment de l'endometri.
A partir dels 40 anys, els ovaris poden no ovular regularment i produir una alteració en l'alliberament hormonal; la menstruació es pot presentar de manera irregular i poden aparèixer les primeres manifestacions característiques de la menopausa.
D'aquest procés se'n diu perimenopausa i evoluciona fins a la retirada definitiva de la menstruació o menopausa, que s'assoleix després de 12 mesos consecutius sense tenir la menstruació.
La cirurgia d'extirpació dels ovaris pot desencadenar la menopausa de manera immediata i alguns tractaments contra el càncer de mama, com ara la quimioteràpia, poden afavorir-ne l'aparició o produir símptomes similars.
Les manifestacions de la menopausa varien molt en funció de la persona i cada dona les viu de manera diferent.
Poden aparèixer uns anys abans de la retirada definitiva de la menstruació i persistir un temps després.
Malgrat això, de manera general la menopausa produeix el següent:
Acostumen a ser un dels primers signes.
La freqüència d'aparició de la menstruació pot augmentar o disminuir (per exemple, des de presentar-se cada tres setmanes a no fer-ho durant dos mesos).
La durada es pot escurçar o allargar i la pèrdua de sang pot ser més o menys abundant.
Són el signe que tradicionalment s'associa a la menopausa.
Són sensacions sobtades de calor que generalment es concentren a la part superior del pit i a la cara, però que després es poden estendre a tot el cos. Poden provocar envermelliment de la pell, sudoració seguida de tremolors o calfreds, palpitacions (sensació conscient del batec del cor) i mal de cap. Acostumen a durar uns minuts i poden aparèixer en qualsevol moment del dia o de la nit (sudoració nocturna).
No totes les dones en tenen, però per a algunes poden ser molt intenses i afectar la seva vida quotidiana.
La menopausa pot provocar insomni a causa de la sudoració nocturna.
La manca de son pot afectar el rendiment de la dona durant el dia i provocar-li fatiga, irritabilitat, i problemes de concentració i de memòria.
El revestiment de la vagina s'aprima, es resseca i perd elasticitat, fet que pot originar una manca de lubrificació, irritació amb picor i infeccions.
També hi pot haver una manca de desig sexual.
Els músculs de la bufeta tendeixen a debilitar-se i la uretra es pot ressecar, inflamar i irritar.
Aquests canvis en el tracte urinari poden provocar un augment de la freqüència de micció, incontinència urinària i infeccions recurrents.
La menopausa pot provocar canvis d'humor, irritabilitat, ansietat, angoixa, tristor i, fins i tot, afavorir l'aparició de depressió.
La menopausa pot influir en l'estat de la pell i fer-la més fina, ressecar-la i disminuir-ne
També pot comportar la caiguda dels cabells (alopècia) i la pèrdua de massa muscular, que pot causar dolor tant als músculs com a les articulacions.
A més, la disminució del nivell d'estrògens comporta altres canvis en l'organisme que, a llarg termini, poden incrementar el risc de patir determinades malalties:
Petits canvis en l'estil de vida us poden ajudar a mantenir-vos sanes i a fer front als canvis físics i emocionals que comporta la menopausa:
Si començo a tenir cicles menstruals irregulars i altres símptomes propis de la menopausa, em puc quedar embarassada?
Durant la perimenopausa, i fins a un any després de la darrera menstruació, encara hi ha risc d'embaràs.
Per tant, es recomana utilitzar algun mètode anticonceptiu.
Com sé que les alteracions menstruals són fruit de la menopausa i no d'una altra cosa?
Si teniu dubtes, consulteu amb el vostre professional sanitari de referència.
Podria demanar-vos anàlisis de sang i d'orina per verificar els nivells hormonals.
És normal sagnar en qualsevol moment del cicle menstrual?
Si sagneu entre períodes, consulteu-ho amb el vostre professional sanitari de referència, per saber si pot ser símptoma d'algun problema de salut.
Després de dotze mesos consecutius sense tenir la menstruació, torno a sagnar.
Després d'un any sencer sense tenir la menstruació, no hauríeu de sagnar.
Si us passa, consulteu-ho amb el vostre professional sanitari de referència.
He sentit a parlar de la teràpia hormonal per alleujar els símptomes de la menopausa...
La teràpia hormonal consisteix a prendre hormones sintètiques, fabricades en un laboratori, que substitueixen les que el cos ha deixat de produir de forma natural durant la menopausa.
La teràpia sol combinar estrogen i progesterona.
Les dones a qui s'ha extirpat l'úter només necessiten estrogen, ja que la progesterona redueix el risc de càncer d'úter que suposa prendre estrogen.
Quins riscos i quins beneficis té aquesta teràpia?
La teràpia hormonal permet alleujar algunes de les manifestacions associades a la menopausa, com ara les sufocacions i la sudoració nocturna, la sequedat vaginal i les afectacions de l'estat d'ànim, i ajuda a prevenir la pèrdua de massa òssia.
Totes les societats científiques que es dediquen a l'estudi de la menopausa estan d'acord que en dones de menys de 60 anys d'edat o amb menys de 10 anys de menopausa la teràpia hormonal és segura.
Aleshores, aquesta teràpia podria ser bona per a mi?
La teràpia hormonal és indicada per a dones amb símptomes que els afecten la qualitat de vida, en la dosi mínima que sigui eficaç i el temps necessari, mentre durin els símptomes, sempre que no apareguin contraindicacions.
Algunes dones utilitzen suplements a base de plantes medicinals o altres remeis alternatius per alleujar els símptomes de la menopausa, però no se n'ha provat l'eficàcia i la seguretat, perquè en tractar-se de diferents compostos en diferents dosis, se'n fa difícil la comparació.
Alguns exemples són els fitoestrògens, substàncies vegetals similars als estrògens que es troben de manera natural en alguns cereals, vegetals i llegums (com la soja), la cimicífuga ( black cohosh ) i altres tractaments amb herbes medicinals xineses.
Les hormones bioidèntiques, que provenen de fonts vegetals, tampoc no s'ha demostrat que siguin segures.
A més, alguns d'aquests remeis poden ser perjudicials si es combinen amb certs medicaments.
Poden ser teràpies alternatives alguns antidepressius o la teràpia cognitiva conductual.
Si decidiu provar algun d'aquests tractaments alternatius, parleu-ne abans amb el vostre professional sanitari de referència i sigueu conscients que els remeis naturals només poden ser útils per tractar símptomes lleus.
Teràpia hormonal substitutòria en la menopausa: un complex perfil de beneficis i riscos.
Butlletí d'Informació Terapèutica.